लड़कियों में ज्योति सैनी और लड़कों में जसवीर सिंह बेस्ट एथलीट बने
भास्कर संवाददाता | टांडा उड़मुड़
ज्ञानीकरतार सिंह यादगारी राजकीय कॉलेज टांडा की सालाना एथलेटिक मीट शुक्रवार को कॉलेज के प्रिंसिपल राजिंदर कौर की अगुवाई में संपन्न हुई जिसमें लड़कियों में ज्योति सैनी और लड़कों में जसवीर सिंह बेस्ट एथलीट बने। सालाना मीट का उद्घाटन राजकीय कॉलेज पोजेवाल के प्रिंसिपल परमजीत सिंह ने किया और जीतने वाले विद्यार्थियों को इनाम डीएसपी बरनाला रछपाल सिंह ने बांटे।
लड़कों की 1500 मीटर रेस में जसवीर सिंह ने पहला, धनि कश्यप ने दूसरा और अमनदीप सिंह ने तीसरा स्थान प्राप्त किया। वहीं लड़कियों की 1500 मीटर में ज्योति सैनी पहले, निकिता शर्मा दूसरे और भूपिंदर कौर तीसरे स्थान पर रहे। लड़कों की जेवलिन थ्रो में परमिंदर सिंह पहले, मनजीत सिंह दूसरे और लड़कियों में पूजा पहले, गुरदीप कौर दूसरे और प्रभजीत कौर तीसरे स्थान पर रही। लड़कियों की 3000 मीटर में निकट शर्मा पहले, डिंपल दूसरे, लड़कों की 5000 मीटर रेस में जसवीर सिंह पहले पिंटू दूसरे और हरदीप सिंह तीसरे स्थान पर रहे। लड़कों की 400 मीटर रेस में जसवीर सिंह पहले, धनि कश्यप दूसरे और सनी तीसरे स्थान पर, लड़कियों की 200 मीटर में ज्योति सैनी पहले, प्रीतम कुमारी दूसरे और सिमरनजीत कौर तीसरे स्थान पर रही। वहीं लड़कों की 200 मीटर में सुखप्रीत सिंह पहले, रणजीत कुमार दूसरे और परविंदर सिंह तीसरे स्थान पर रहे। लड़कियों की लंबी छलांग में प्रीतम कुमारी पहले, लवप्रीत कौर दूसरे और अमनजोत तीसरे स्थान पर रहे। लड़कों की 800 मीटर रेस में जसवीर सिंह पहले, गुरविंदर सिंह दूसरे और हरदीप सिंह तीसरे स्थान पर रहे। लड़कों के शॉटपुट मुकाबले में गुरपिंदर सिंह पहले, हरजोत सिंह दूसरे और परमिंदर सिंह तीसरे स्थान पर रहे। लड़कियों की 400 मीटर रेस में ज्योति सैनी पहले, जसप्रीत कौर दूसरे और अमनदीप कौर तीसरे स्थान पर रहे। लड़कों की लंबी कूद में सुखप्रीत सिंह पहले मनीष कुमार दूसरे और हरदीप सिंह तीरे स्थान पर रहे। वहीं लड़कियों की शॉटपुट प्रतिस्पर्धा में प्रीतम कुमारी पहले, दीपक रानी दूसरे और जसकरण कौर तीसरे स्थान पर रहे। संबोधित करते हुए प्रिंसिपल राजिंदर कौर, मुख्य मेहमान प्रिंसिपल परमजीत सिंह ने खेल को खेल की भावना से खेलने और अच्छे नागरिक बनने के लिए प्रेरित किया। इस मौके पर प्रो. गुरमीत सिंह, प्रो. गुरदीप सिंह, प्रो. सिरी राम वैद, प्रो. इंदरजीत कौर, प्रो. मलकीत सिंह मौजूद थे।
ज्ञानी करतार सिंह यादगारी राजकीय कॉलेज टांडा में खेल समारोह की शुरुआत करते हुए डॉ. परमजीत सिंह।
hin_Deva bho_Deva hin_Deva hin_Deva hin_Deva